NORAKSTS

|  |  |
| --- | --- |
| 23.02.2023. | Nr.2/13 |

###### ILGTERMIŅA AIZŅĒMUMA ŅEMŠANA ERAF PROJEKTA (NR.4.2.2/0/21/A/039) “ĒKAS DAĻAS SVĒTES IELĀ 33, JELGAVĀ, ENERGOEFEKTIVITĀTES PAAUGSTINĀŠANA” ĪSTENOŠANAI

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 10.panta pirmās daļas 21.punktu, likuma “Par pašvaldību budžetiem” VI nodaļu, Ministru kabineta 2019. gada 10. decembra noteikumiem Nr.590 “Noteikumi par pašvaldību aizņēmumiem un galvojumiem” un Finanšu ministrijas 2022. gada 23. decembra rīkojumu Nr.866 “Par valsts pagaidu budžetu 2023. gadam” 9.3.apakšpunktu, Jelgavas pilsētas attīstības programmas 2014.-2020.gadam Investīciju plāna 1. rīcībpolitikas “Izglītība mūža garumā un konkurētspēja darba tirgū” 1.6.sadaļā “Mūžizglītības attīstība, infrastruktūras un materiāli tehniskās bāzes uzlabošana” iekļauto projekta ideju Nr.1.6.1. “ZRKAC ēkas infrastruktūras uzlabošana un attīstība” un saskaņā ar iepirkumu rezultātiem, lai paaugstinātu energoefektivitāti Jelgavas valstspilsētas pašvaldības pieaugušo izglītības iestādes “Zemgales reģiona kompetenču attīstības centrs” nenosiltinātai ēkas daļai, samazinot iestādes siltumenerģijas patēriņu un ar to saistītās izmaksas pašvaldībai,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Ņemt Valsts kasē ar tās noteikto kredīta procentu likmi ilgtermiņa aizņēmumu ERAF projekta (Nr.4.2.2/0/21/A/039) “Ēkas daļas Svētes ielā 33, Jelgavā, energoefektivitātes paaugstināšana” īstenošanai 149 102,20 *euro* (viens simts četrdesmit deviņi tūkstoši viens simts divi *euro* 20 *centi*) uz 10 gadiem ar atlikto pamatsummas maksājumu uz 1 gadu.
2. Aizņēmuma atmaksu garantēt ar Jelgavas valstspilsētas pašvaldības budžetu.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 24. februārī